A Törvényszék (első tanács) 2016. február 18‑i ítélete – Harrys Pubar és Harry’s New York Bar kontra OHIM – Harry’s New York Bar és Harrys Pubar (HARRY’S NEW YORK BAR)

(T‑84/14. és T‑97/14. sz. egyesített ügyek)

„Közösségi védjegy — Felszólalási eljárás — A HARRY’S NEW YORK BAR közösségi szóvédjegy bejelentése — PUB CASINO Harrys RESTAURANG korábbi nemzeti ábrás védjegy — A lajstromozás részbeni megtagadása — Összetéveszthetőség — A 207/2009/EK rendelet 8. cikke (1) bekezdésének b) pontja”

1. Bírósági eljárás — Keresetlevél — Alaki követelmények — A jogvita tárgyának megjelölése — A felhozott jogalapok rövid ismertetése (A Bíróság alapokmánya, 21. cikk, első bekezdés; a Törvényszék eljárási szabályzata (1991), 44. cikk, 1. §, c) pont) (vö. 27. pont)

2. Közösségi védjegy — A közösségi védjegy meghatározása és megszerzése — Viszonylagos kizáró okok — Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás — A korábbi védjeggyel való összetéveszthetőség — Értékelési szempontok (207/2009 tanácsi rendelet, 8. cikk, (1) bekezdés, b) pont) (vö. 47–49., 51., 52., 103. és 104. pont)

3. Közösségi védjegy — A közösségi védjegy meghatározása és megszerzése — Viszonylagos kizáró okok — Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás — Az érintett termékek vagy szolgáltatások hasonlósága — Az áruk vagy szolgáltatások egymást kiegészítő jellege (207/2009 tanácsi rendelet, 8. cikk, (1) bekezdés, b) pont) (vö. 61. és 62. pont)

4. Közösségi védjegy — A közösségi védjegy meghatározása és megszerzése — Viszonylagos kizáró okok — Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás — Az érintett védjegyek hasonlósága — Értékelési szempontok — Összetett védjegy (207/2009 tanácsi rendelet, 8. cikk, (1) bekezdés, b) pont) (vö. 76., 77., 84. és 85. pont)

5. Közösségi védjegy — A közösségi védjegy meghatározása és megszerzése — Viszonylagos kizáró okok — Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás — A korábbi védjeggyel való összetéveszthetőség — HARRY’S NEW YORK BAR szóvédjegy és PUB CASINO Harrys RESTAURANG ábrás védjegy (207/2009 tanácsi rendelet, 8. cikk, (1) bekezdés, b) pont) (vö. 92–101., 108., 110. pont)

Tárgy

Az OHIM első fellebbezési tanácsának a Harrys Pubar AB és a Harry’s New York Bar SA közötti felszólalási eljárással kapcsolatban 2013. november 14‑én hozott határozata (R 1038/2012‑1. és R 1045/2012‑1. sz. egyesített ügyek) ellen benyújtott két kereset.

Rendelkező rész

1) A Törvényszék a T‑84/14. sz. ügyben hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának a Harrys Pubar AB és a Harry’s New York Bar SA közötti felszólalási eljárással kapcsolatban 2013. november 14‑én hozott határozatát (R 1038/2012‑1. és R 1045/2012‑1. sz. egyesített ügyek) rendelkező részének 1. pontját.

2) A Törvényszék a T‑97/14. sz. ügyben elutasítja a Harry’s New York Bar keresetét.